  Анжелика Тихонова Анжелика Тихонова корреспондент 0+ 29-тӥ южтолэзе Татарстанысь Набережные Челны карын «Удмуртские традиции. Бодьинский позумент» адӟытон усьтӥськоз. Сое карын Удмурт лулчеберетлэн нуналъёсыз улсын радъязы. Со сярысь ивортодэтъя «Удмуртия» агентстволэн корреспондентэзлы Набережные Челныысь удмуртъёслэн мер огазеяськонзылэн кивалтӥсез Валентина Билык вераз. « Карамы туж потэ таӵе ужрадъёсыз возьматэм, малы ке шуоно татын сыӵе киужъёс ӧвӧл. Тодматэм потэ удмурт искусствоен, творчествоен » Валентина Билык, адӟытонэз радъясь Адӟытонэн тодматыны Набережные Челные Якшур-Бӧдьяысь Кибашлыослэн юртысьтызы ӧнерчиос но вуизы. Ужрадэз усьтон улсын соос ужъёссы сярысь вералозы, крезен шудозы, кырӟалозы. Нош учкисьёс Удмуртиысь шор ёросъёсысь удмурт дӥсьёсты мертаны быгатозы. Адӟытон 17-тӥ оштолэзёзь карысь суредъёсъя галереяын (Проспект Мира, 3/01 юрт) ужалоз. Пыронэз дунтэк. Пусъём, Набережные Челны карын Удмурт лулчеберетлэн нуналъёсыз улсын 15-тӥ оштолэзе концерт возьматозы. Отчы удмуртъёслэн огазеяськонзы, удмурт арнянунал школае ветлӥсьёс, Калыкъёслэн эшъяськон юртазы ужасьёс пыриськозы. Со сяна, мукет пӧртэм ужрадъёс радъялозы. Тодэ вайытом, кемалась ик ӧвӧл «Бодьинский позумент» Ижкарын ужаз. Тегъёс: Удмуртия Татарстан Лулчеберет удмуртъёс адӟытон киуж  